
Text rozhodnutia
Súd: Najvyšší súd Spisová značka: 1Sžr/86/2014 Identifikačné číslo súdneho spisu: 3014200437 Dátum vydania rozhodnutia: 02. 12. 2014 Meno a priezvisko sudcu, VSÚ: JUDr. Igor Belko ECLI: ECLI:SK:NSSR:2014:3014200437.1
Uznesenie Najvyšší súd Slovenskej republiky v právnej veci navrhovateľa: POHOTOVOSŤ, s.r.o., IČO: 35 807 598, so sídlom Pribinova 25, 811 09 Bratislava, proti odporcovi: Okresný úrad Považská Bystrica, katastrálny odbor, so sídlom Považská Bystrica, Slovenských partizánov 7, za účasti D., o preskúmanie zákonnosti rozhodnutia odporcu číslo V 152/2014 zo dňa 18. marca 2014, na odvolanie navrhovateľa proti rozsudku Krajského súdu v Trenčíne zo dňa 9. júna 2014, č. k. 26Sp/16/2014-26, takto
r o z h o d o l :
Najvyšší súd Slovenskej republiky odvolacie konanie z a s t a v u j e.
Žiaden z účastníkov nemá právo na náhradu trov odvolacieho konania.
o d ô v o d n e n i e :
Napadnutým rozsudkom krajský súd potvrdil rozhodnutie odporcu uvedené v záhlaví tohto rozsudku a navrhovateľovi náhradu trov konania nepriznal. Navrhovateľ svoje odvolanie proti rozsudku súdu prvého stupňa zo dňa 19. júna 2014 vzal podaním zo dňa 26. novembra 2014, doručeným súdu dňa 28. novembra 2014 v celom rozsahu späť a konanie žiadal zastaviť.
Podľa § 246c ods. 1 veta prvá O.s.p., pre riešenie otázok, ktoré nie sú priamo upravené v tejto časti, sa použijú primerane ustanovenia prvej, tretej a štvrtej časti tohto zákona.
Podľa § 207 ods. 2 O.s.p. dokiaľ o odvolaní nebolo rozhodnuté, možno ho vziať späť. Ak niekto vzal odvolanie späť, nemôže ho podať znova.
Podľa § 207 ods. 3 O.s.p., ak sa odvolanie, o ktorom nebolo rozhodnuté, vzalo späť, odvolací súd odvolacie konanie zastaví.
Vzhľadom na to, že k späťvzatiu odvolania došlo pred rozhodnutím odvolacieho súdu, Najvyšší súd Slovenskej republiky ako súd odvolací (§ 10 ods. 2 O.s.p.) odvolacie konanie podľa § 207 ods. 3 O.s.p. v spojení s § 246c ods. 1 veta prvá O.s.p. zastavil.
O náhrade trov odvolacieho konania rozhodol Najvyšší súd Slovenskej republiky podľa § 224 ods. 1 O.s.p. v spojení s § 146 ods. 1 písm. c/ O.s.p. a s použitím § 246c ods. 1 vety prvej O.s.p.
Poučenie:
Proti tomuto uzneseniu opravný prostriedok nie je prípustný.

